《潮音洞》
清代·缪燧

层冈如欲渡，临虚疑负鳌。崖洞深不测，曲折藏波涛。

相传观音深，恐是蛟龙巢。地底鸣空雷，昼夜风怒号。

复岛走相向，延互环周遭。凭临不敢窥，激浪湔衣袍。

海潮驾群峰，顾盼引兴豪。孤立当秋风，俯仰宇宙高。

作者简介：缪燧，（1651-1718），字雯曜，号蓉浦，江阴人，贡生，历任山东沂水，浙江定海知县，有惠政，定海建有纪念他的名宦祠。